oeo en
It dat de leste staege sal zijn negen voeten hoege en de balcke acht duymen
dicke en thiendalf hoege en de stijle acht duymen breet en zess duymen dicke
en de carbeele vanden selven steke en dese stijlle zelen op schieten tot onder de
wormene en alsoe vele vynsten als behoeven sal en de colunen van drie en
vier duymen gesteken in hae gecraeghde richlen vierdalf duym dicke en vive
breet It tvorste strijchout van zess duymen viercant en dachtste van zess en
zeven duymen en de zolyplate tegen de strate gesaelt op te balcken vierdalf dumen
dicke en zeven duymen breet en voe zess duymen breet en twee duymen
dicke en de bruggen van alle drie den zolders zelen liggen op voets na een
elke van vierdalf duymen viercant
It dit huys sal hebben vierdalf voeten verdiepens boven den ovsten zulde en
beide gevels en de lange zijden sal men vynden met vanden en richelen wail en
werclic alsoe dat behoert en de undste wormenen zelen zijn zessduymen viercant
de middelste zessdalf duym viercant en de ovste vijf duymen viercant en de rijtboem
vande drie duymen dicke vier dumen breet en zess voete langh It de sterboge
stijllen zess dumen dicke en acht dumen in zijnen schoet en de balcken en
welfhoute d na vvolgende de poetstijle vijf dumen viercant en de belcxken
en welfhoute vande selven steke It de kepers zelen liggen op voets nae een
elken onder drie dumen dicke en vier dumen breet en boven na hoen eyssch
en alsoe langh als thuys es en elc gespan met eene haen balke en de wyntve
voe sal zijn van twee togen twee dumen dicke en eenen voet breet en den
priem zessdumen viercant en thien voete langh
It dit voirs huys sal sijn van goeden eycken houte en te hueschen kante
wel en werckelic gewracht en tvoerpaye en de zijde tegen strate te scerpen kate
En dit voe en om hondert gulden peets d muten shtogen van bourg en
van brabant goet en ghinge tstucke te achtien stuvers d selver muten
gerekend die de voirs peter den voirs janne geloeft heeft te betalen inder
vuegen ende ten tijde hier na verclaert te weten de helicht d af ter stont
tderde quatier daer af alsmen tvors huys beghynt te rachten en dleste
quaertier alst volricht sal wesen Met condicien en ondspreke eest dat
tvoirs huys gericht es te belokenen vynxenen naestcomede dat dan
de voirs peter den selven janne noch geven sal eene guldene nobel
d muten sconynx van yngelant of de werde daer af in anden goeden
gelde en of als dan niet ghericht en ware dat dan de voirscreven jan
vanden lesten quartiere vanden voirs hondert peters myn hebben
zoude thien peters dan voirs steet by alsoe nochtan dat den de voirs
peter in tijts bereet es met zijnre metselrien oft ands en dat de
voirs jan daer by aen trichten niet verlett en weze zonder argelist
En alle dese vorwerden tc cor lynte meersberge octobr iiii